Document ID: 31985R1062

*****
ΚΑΝΟΝΙΣΜΟΣ (ΕΟΚ) αριθ. 1062/85 ΤΗΣ ΕΠΙΤΡΟΠΗΣ
της 25ης Απριλίου 1985
που τροποποιεί τον κανονισμό (ΕΟΚ) αριθ. 2681/83 για τις λεπτομέρειες εφαρμογής του καθεστώτος ενίσχυσης για τους ελαιούχους σπόρους
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί δημιουργίας κοινής οργανώσεως αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 231/85 (2), και ιδίως το άρθρο 27 παράγραφος 5,
Εκτιμώντας:
ότι το άρθρο 8 του κανονισμού (ΕΟΚ) αριθ. 2681/83 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1814/84 (4), προβλέπει τις ώρες λήξης των προθεσμιών για την υποβολή της αίτησης για πιστοποιητικό· ότι, στις περιπτώσεις κατά τις οποίες το ποσό της ενίσχυσης που θα εφαρμοσθεί δεν επηρεάζεται από τη μη τήρηση αυτών των προθεσμιών, δεν είναι αναγκαίο ούτε σκόπιμο να διατηρηθούν αυτές οι προθεσμίες, εφόσον είναι δυνατόν να προσδιοριστεί η ημέρα κατά την οποία υποβλήθηκε η αίτηση για πιστοποιητικό·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λιπαρών Ουσιών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 8 παράγραφος 1 του κανονισμού (ΕΟΚ) αριθ. 2681/83, προστίθεται το ακόλουθο εδάφιο:
«Ωστόσο, όσον αφορά τις αιτήσεις για το τμήμα Ι.Δ του πιστοποιητικού, στις περιπτώσεις κατά τις οποίες η μη τήρηση των ωρών λήξης των προθεσμιών που αναφέρονται ανωτέρω δεν συνεπάγεται αλλαγή του ποσού της ενισχύσεως που θα εφαρμοσθεί:
- η λήξη της προθεσμίας στις 4 μ.μ. παρατείνεται μέχρι τις 12 τα μεσάνυκτα,
- η διάταξη σχετικά με την τήρηση της λήξης της προθεσμίας στις 5.30 μ.μ., που αναφέρεται στο πρώτο εδάφιο στοιχείο γ), δεν εφαρμόζεται.»
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Μετά από αίτηση των ενδιαφερομένων, εφαρμόζεται επίσης για υποθέσεις που εκκρεμούν.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 25 Απριλίου 1985.

Labels: 17
19